Xindl X

Xindl X, vlastným menom Ondřej Ládek (* 16. august 1979, Praha) je český pesničkár.

 Kariéra 
V roku 2007 zvíťazil s piesňou „Mamut“ v súťaži Česko hľadá pesničku. V roku 2008 získal ocenenie Autorská Porta za pieseň „Dysgrafik“, na festivale Zahrada zvíťazil v pesničkárskej kategórii a v súťaži Inkubátor usporiadanej serverom iLegalne.cz zvíťazil s piesňou „Styky“ v kategórii pop. Jeho pieseň „Anděl“ bola v roku 2008 najhranejšou piesňou na serveri Bandzone.cz.

Dňa 2. septembra 2008 vydal debutový album Návod ke čtení manuálu, za ktorý získal nomináciu na cenu Českej hudobnej akadémie Anděl v kategórii folk a country. Singel z albumu Anděl získal o rok neskôr tú istú nomináciu v kategóriách pieseň roka a videoklip roka. V roku 2008 tiež nahral a naspieval na hudbu Tomáša Poláka zo skupiny Mig 21 štyri piesne pre film Vy nám taky, šéfe!.

V roku 2010 vydal album Praxe relativity, ktoré obsahovalo single „Chemie“, „Nejlepší kuchař“ a „Láska v housce“ (ktorý naspieval s Olgou Lounovou). Pieseň „Láska v housce“ získala nomináciu na Anděla za najlepší klip aj pieseň. Xindl X bol ten rok tiež nominovaný na speváka roka a získal ocenenie Skokan roka v ankete Český slávik.

V roku 2011 spolu s kapelou The Tap Tap naspieval hit „Řiditel autobusu“.

V roku 2012 vydal platňu Láska, z ktorej pochádzajú single „Zlato“, „Štědrý večer nastal“, „Dočasná svatá“ a „Casio“.

Dňa 18. apríla 2014 vydal novú platňu Čecháček Made, z ktorej pochádza single „Barbína“, „Čecháček a Totáček“, „V blbým věku“ a „Cudzinka v tvojej zemi“ (duet s Mirkou Miškechovou).

Roku 2016 vydal album s názvom Kvadratura záchranného kruhu. Album obsahuje single „Na vodě“ a „Popelka“.

Posledná Xindlova doska Sexy Exity je z roku 2018. Sú na nej pesničky „Alenka“, „Byznys“, „Dřevo“ atď.

náhľad|Na pražskom koncerte pre Svetlušku (2014)

Od februára 2014 má na Hitrádiu svoju reláciu Xindloviny, v rámci ktorej skladá piesne reagujúce na aktuality alebo na listy divákov. V rámci relácie vznikli napríklad skladby „Zdravíme vás, pane prasidente“ alebo „Nesem vám EET“.

Na koncertoch vystupuje sám s gitarou alebo so sprievodnou kapelou v zložení Emil Valach – bicie, Lukáš Bundil – gitara, Jan Cidlinský – basgitara, Dalibor Cidlinský Jr. – klávesy, banjo, gitara.

Pod svojim skutočným menom Ondřej Ládek pôsobí tiež ako filmový a televízny scenárista. Je autorom námetu a spoluautorom scenára filmu Restart (spolu s režisérom Júliusom Ševčíkom). Je spoluautorom námetu seriálu Comeback a spoluautorom scenárov k jeho prvým pätnástim častiam. Je autorom divadelnej hry Dioptrie růžových brýlí, ktorá sa šesť rokov hrala vo Švandovom divadle na Smíchove. Spolu s Monikou Šimkovičovou napísal knihu Bruno v hlavě, ktorá vyšla v roku 2010.

Tiež sa venuje skladaniu piesní pre filmy a divadlo.

V roku 2011 napísal spolu s Daliborom Cidlinským Jr. na libreto Pavla Kohouta hudbu k muzikálu Cyrano! Cyrano! Cyrano! Poslední Roxanin sen pre Divadlo na Vinohradech, za ktorú obdržal nomináciu na Cenu Alfréda Radoka. V roku 2016 zložil päť piesní pre televíznu rozprávku Pravý rytíř. Jeho texty a hudba by mali zaznieť v pripravovanom filmovom muzikály Raportér, projekte režiséra Jakuba Sommera.

 Osobný život 
Jeho partnerkou bola Olga Lounová, v roku 2011 sa rozišli. V nasledujúcom roku si vzal svoju priateľku Moniku, majú dve deti, dcéru a syna.

 Diskografia 
náhľad|Koncert pre Svetlušku (2018)

 Návod ke čtení manuálu, 2008
 Praxe relativity, 2010
 Xpívánky, 2011
 Láska, 2012
 Čecháček Made, 2014
 G2 Acoustic Stage, 2014
 Kvadratura záchranného kruhu, 2016
 Sexy Exity, 2018
 Terapie, 2021
 Fén X, 2024

 Single 
+ Rok Singel Umiestnenie Album Top 100 Top 50 2008 „Anděl“ 6 1 Návod ke čtení manuálu „Dysgrafik“ 20 3 2010 „Chemie“ 19 3 Praxe relativity „Láska v housce“ (feat. Olga Lounová) 1 1 2012 „Štědrej večer nastal“ 6 1 Láska „Casio“ 20 3 2014 „Barbína“ 8 2 Čecháček Made „Čecháček a Totáček“ 35 6 „V blbým věku“ 1 1 „Cudzinka v tvojej zemi“ (feat. Mirka Miškechová) 1 1 2016 „Na vodě“ 5 1 Kvadratura záchranného kruhu „Popelka“ 1 1 2017 „Mýval“ 29 37 2018 „Večně nevěrná“ (feat. Sabina Křováková) 8 2 Sexy Exity „Byznys“ 35 6 „Dřevo“ 1 1 „Nejlepší zvukař je playback“ (feat. Petr Luftner) 1 1 2019 „Alenka“

 Hosťujúci 
 rok singel umiestnenie album Top 100 ČNS IFPI: RADIO TOP100 Oficiální – KLUS TOMÁŠ, ifpicr.cz, 17. 7. 2013 Top 50 ČNS IFPI: RADIO cz50 Oficiální – KLUS TOMÁŠ, ifpicr.cz, 17. 7. 2013 2011 „Řiditel autobusu“ (The Tap Tap feat. Vojta Dyk, Xindl X a Dan Bárta) 2011 „DigiHrách“ (Kryštof feat. Xindl X) 2012 „Elita“ (Eddie Stoilow feat. Xindl X) 2016 „Leto lásky“ (Summer All stars (Chinaski, Jelen, Xindl X, Miro Žbirka) feat. Slza) 20 7

 Referencie 

 Externé odkazy 

 Xindl X Fanklub

Kategória:Českí speváci
Kategória:Pop-folk speváci
Kategória:Českí hudobní skladatelia
Kategória:Českí gitaristi
Kategória:Českí scenáristi
Kategória:Českí speváci-skladatelia
Kategória:Osobnosti z Prahy